Biblidinae

Ageroniini
 Biblidini
 Epicaliini
 Epiphilini
 Eubagini
 Catagrammini

Biblidinae er en gruppe av sommerfugler som hører til den store familien flikvinger (Nymphalidae). De fleste av disse tropiske sommerfuglene lever i Sør- og Mellom-Amerika, men det finnes også noen i Afrika og noen ganske få i Sørøst-Asia.


 Utseende 
Stort sett middelsstore (vingespenn 35 – 80 mm) sommerfugler med brede vinger. Kroppen er slank, antennene tynne, men tydelig kølleformede, rundt halvparten så lange som forvingene. Labialpalpene er forholdsvis store og fremoverrettede, sugesnabelen velutviklet. Vingene er på oversiden gjerne enten mønstret i mørkebrunet eller svart og gult eller rødt, eller metallisk blå- eller grønnaktige. Noen arter kan være svært fargerike. Slekten Hamadryas utmerker seg ved å være spettete i brunt og grønt. Vingenes ytterkant er vanligvis bølgete eller svakt flikete, sjeldnere jevn. Bakvingene har noen ganger øyeflekker langs kanten. Vingene er ofte vel så fargerike på undersiden som på oversiden. De søramerikanske slekten Callicore og Diaethria har karakteristiske tegninger på undersiden av bakvingene. Disse har vanligvis hvit grunnfarge med to konsentriske sirkler langs kanten. I midten har de to avlange ringer med en eller to mørke kjerner, som veldig ofte danner tallene «88», «89» eller «80». De blir derfor gjerne kalt 88-sommerfugler. Larvene er gjerne tornete med utvekster på hodet.

 Levevis 
Biblidinae er tropiske skogsinsekter. Larvene lever spesielt på planter i vortemelkfamilien (Euphorbiaceae), almefamilien (Ulmaceae) og Burseraceae. De voksne sommerfuglene besøker gjerne blomster, men drikker også fra råtnende frukt og åtsler. Noen arter (slekten Hamadryas) lager en karakteristisk, klikkende lyd når de flyr. Det er bare hannene som lager denne lyden, som oppstår når noen oppsvulmede årer på forvingene smeller mot hverandre.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Biblidinae Boisduval, 1833
 Gruppen Biblidini Boisduval, 1833 – 28 arter i ti slekter
 Biblis hyperia (Cramer, 1779) 
 Slekten Ariadne Horsfield, 1829 – 11 arter, Afrika og Asia
 Slekten Laringa Moore, 1901 – 2 arter, Burma og Malaysia
 Slekten Eurytela Boisduval, 1833 – 4 arter, Afrika
 Slekten Neptidopsis Aurivillius, 1898 – 2 arter, Afrika
 Mesoxantha ethosea (Drury, 1782) – Afrika
 Slekten Byblia Hübner, 1819 – tre arter
 Mestra dorcas (Fabricius, 1775)
 Archimestra teleboas (Ménétries, 1832)
 Slekten Vila Kirby, 1871 – tre arter, neotropiske
 Gruppen Epicaliini Guenée, 1865 – 84 arter i sju slekter
 Slekten Catonephele Hübner, 1819 – 11 neotropiske arter
 Slekten Nessaea Hübner, 1819 – fire neotropiske arer
 Slekten Myscelia Doubleday, 1845 – ni arter
 Sea sophronia (Godart, 1824) – Neotropisk
 Slekten Eunica Hübner, 1819 – svært fargerike, 40 arter, Neotropiske 
 Slekten Sallya Hemming, 1964 – 16 arter, Afrika og Madagaskar
 Slekten Cybdelis Boisduval, 1836 – tre neotropiske arter
 Gruppen Ageroniini Doubleday, 1847 – 28 arter i fire slekter, alle neotropiske
 Slekten Hamadryas Hübner, 1819 – 20 arter
 Slekten Ectima Doubleday, 1848 – fire arter
 Slekten Panacea Godman & Salvin, 1883 – seks fargesterke arter
 Batesia hypochlora Felder & Felder, 1862 – stor og fargerik 
 Gruppen Epiphilini Jenkins, 1987 – 46 arter i åtte slekter, alle neotropiske
 Slekten Asterope Hübner, 1819 – sju arter
 Slekten Pyrrhogyra Hübner, 1819 – seks arter
 Slekten Epiphile Doubleday, 1848 – 15 arter
 Lucinia cadma (Drury, 1773)
 Bolboneura sylphis (Bates, 1864)
 Slekten Temenis Hübner, 1819 – tre arter
 Nica flavilla (Godart, 1824)
 Peria lamis (Carmer, 1779)
 Gruppen Eubagini Burmeister, 1878 – 40 arter i én slekt
 Slekten Dynamine Hübner, 1819 – 40 arter
 Gruppen Catagrammini Burmeister, 1878 – 72 arter i ni slekter
 Slekten Diaethria Billberg, 1820 – tolv arter
 Slekten Callicore Hübner, 1819 – 20 arter
 Slekten Perisama Doubleday, 1849 – 42 arter
 Slekten Orophila Staudinger, 1886 – to arter
 Slekten Mesotaenia Kirby, 1871 – to arter
 Antigonis pharsalia (Hewitson, 1852)
 Haematera pyrame Hübner, 1819
 Paulogramma pyracmon (Godart, 1824)
 Catacore kolyma (Hewitson, 1852)

 Kilder 
 d'Abrera, B. (1984) Butterflies of South America. Hill House. ISBN 0-9593639-2-0
 Wahlberg, N. og Brower, A.V.Z. (2006) Biblidinae på Tree of life 
 Markku Savela's Lepidoptera and some other life forms: Sjekkliste over artene. Hentet 28.12. 2011.
 Eksterne lenker 



Kategori:Sommerfugler formelt beskrevet i 1833
Kategori:Dyr formelt beskrevet av Jean Baptiste Boisduval